kardosdrur/scandi-wiki huggingface dataset:
Ligasystemet i nordirsk fodbold

Ligasystemet i nordirsk fodbold er et system af fodboldligaer og -divisioner i Nordirland, der er forbundne ved jævnlig op- og nedrykning af klubberne mellem divisionerne.

Ligaerne og divisionerne opdeles overordnet i tre kategorier:
 Senior, som kun omfatter den bedste række, IFA Premiership.
 Intermediate, som omfatter de to divisioner i ligaen på niveau 2-3, IFA Premiership, de øverste divisioner i de fire regionale ligaer umiddelbart under IFA Premiership samt reserveholdsligaen IFA Reserve League for de 12 Premiership-klubber.
 Junior, som omfatter en lang række divisioner for amatørklubber. Hertil kommer diverse rækker for øvrige reservehold.

Nuværende system 

Senior-kategorien består af den højst rangerede nationale liga, IFA Premiership, der består af én division med 12 semiprofessionelle klubber.

Intermediate-kategorien består bl.a. af den anden nationale liga, IFA Championship, der består af to divisioner med 14 hold i IFA Championship 1 og 16 hold i IFA Championship 2. Vinderen af IFA Championship 1 rykker op i IFA Premiership, mens nr. 2 spiller om oprykning mod nr. 11 fra Premiership. Oprykning til Premiership er imidlertid afhængig af, at de pågældende klubber har opnået en national licens. Hvis vinderen af IFA Championship 1 ikke har en national licens, beholder nr. 11 fra Premiership sin plads i rækken, og så spiller nr. 2 fra Championship 1 i stedet for om oprykning mod nr. 12 fra Premiership. Hvis ingen af de to bedst placerede hold i IFA Championship 1 har en national licens, er det ingen oprykning fra rækken.

Umiddelbart under IFA Championship, finder man fire regionale ligaer:
 Ballymena & Provincial Intermediate League, der består af fire divisioner, hvoraf Premier Division tilhører intermediate-kategorien.
 Mid-Ulster Football League, der består af ni divisioner, hvoraf de to øverste tilhører intermediate-kategorien.
 Northern Amateur Football League, der består af 13 divisioner, hvor de fire øverste tilhører intermediate-kategorien.
 Northern Ireland Intermediate League, der består af 12 hold i én intermediate-division
Klubber i disse ligaer kan kun opnå oprykning til IFA Championship, hvis de vinder deres respektive liga og opfylder visse kriterier. Hvis mere end én ligavinder opfylder kriterierne, spiller de pågældende hold om én oprykningsplads til IFA Championship.

Endvidere tilhører reserveholdsligaen for de 12 Premiership-klubber, IFA Reserve League, intermediate-kategorien.

Alle andre divsioner betragtes som junior-ligaer, hvilket er det laveste niveau.

Fodbold i Nordirland
Nordirsk fodbold
Kiyotake Kawaguchi

var en general i den kejserlige japanske hær under 2. verdenskrig.

Biografi 
Kiyotake var født i Kōchi præfekturet. Han tog eksamen i 26. årgang fra den japanske officersskole i 1914, og senere eksamen fra officersakademiet i 1922. Han tilbragte en stor del af 1920'erne og 1930'erne med at beklæde forskellige stabsposter i den Nordkinesiske områdearmé og i Japan, inden han blev forfremmet til generalmajor i 1940.

I 1940 blev Kawaguchi udpeget til kommandant for 35. infanteribrigade. Denne enhed var direkte underlagt den sydlige armé og bestod af enheder fra 18. division. Kawaguchis forstærkede brigade gennemførte en række landsætninger i Britisk Borneo i december 1941 og januar 1942 ved Miri, Kuching, Brunei, Jesselton, Beaufort, Labuan Island og Sandakan. Under de senere faser af den japanske besættelse af Filippinerne gik de i land ved Cebu i marts 1942 og Mindanao måneden efter. Som chef for hærstyrkerne på Cebu efter invasionen af Filippinerne i 1942 protesterede Kawaguchi kraftigt mod japanske "hævndrab" på højtstående filippinske embedsmænd og højesteretsdommer – fortrinsvis iscenesat af oberst Masanobu Tsuji. Han hævdede, at "nedskydning af besejrede modstandere med koldt blod var en overtrædelse af sand Bushido." Hans protester skabte ham en fjende i Tsuji, som brugte enhver mulighed for at få Kawaguchi forflyttet til kampområder, som det var usandsynligt, at han ville vende tilbage fra.

Kawaguchi og hans 35. infanteribrigade med støtteenheder blev landsat på Guadalcanal i august og september 1942 som reaktion på de allieredes landgang på øen. I det efterfølgende slag ved Edson's Ridge den 13. september 1942 blev Kawaguchis styrker besejret med store tab og tvunget til at trække sig tilbage fra slagmarken. Kawaguchi blev efterfølgende frataget sin post under de de japanske forberedelser for et nyt angreb i oktober 1942 og blev sendt tilbage til Japan.

Kawaguchi blev sat på reservelisten i 1943. Efter en lang rekonvalescens oven på sygdom fik han kommandoen over forsvaret af Tsushima øen i marts 1945.

Efter krigen blev Kawaguchi arresteret af de amerikanske besættelsesstyrker, stillet for en krigsforbryderdomstol og dømt. Han sad i fængsel i Sugamofængslet fra 1946 til 1953. Kawaguchi døde i Japan i 1961.

Henvisninger

Kilder

= Eksterne kilder/henvisninger 
=
 
 
 
 
 
 

Militærfolk fra Japan
Krigsforbrydere
Andreas Bo - Indenrigs

Andreas Bo – Indenrigs er et sketchshow, der forgår i en lufthavn. Sketchshowet havde premiere med 1. sæson 28. januar 2012 kl. 21.25 på TV2 og 2. sæson 14. august 2012 kl. 20:45. I sketchshowet spiller Andreas Bo Pedersen alle roller, om det så er en kendt eller en almindelig dansker. I sketchshowet kan man stifte bekendtskab med den homoseksuelle steward Sverre, den oversmarte juicer Oliver, de entusiastiske flyspottere og den neurotiske rengøringskone Gülsen. Idén til sketchshowet kom fra Andreas selv der gerne vil have sine parodier ud af Bremen og sætte dem fri i "virkeligheden". Sketchshowet er optaget i Malmö Airport og producereret af Douglas Entertainment.
Program er tydeligt inspireret af den britiske tv-serie Come Fly with Me.

Ekstern henvisning 
Andreas Bo – Indenrigs på TV 2 PLAY 

Tv-programmer fra TV 2 Danmark
Humorprogrammer fra Danmark
Danske tv-serier fra 2010'erne
Grande Dixence

Grande Dixence er Europas højeste dæmning, beliggende 17 km syd for byen Sion i Valais, Schweiz. I tilknytning til den store dæmning er opført en række vandkraftværker.

Kunstig sø 
Grande Dixence dæmmer op for en række mindre vandløb og smeltevandsstrømme fra gletsjere i den sydlige del af Alperne. Herved dannes den kunstige sø Lac des Dix, som gennem kraftværkernes turbiner og overløb i søen løber ud i floden Dixence, der har udløb i Rhône.

Lac des Dix har et areal på 3,65 km². Ved maksimal vandstand er søen 227 meter dyb. Søens længde er 5,3 km og bredden ca. 600 meter. Det totale afvandingsareal er 375 km², inklusive småvandløb og afløb fra 35 gletsjere. Vandmængden, der årligt opmagasineres i den kunstige sø, er omkring 500 millioner m³.

Specifikationer 
 Vandkraftværkerne har en samlet kapacitet på ca. 2.100 MegaWatt (MW).
 Dæmningens højde er 285 meter, – den fjerde højeste dæmning i verden og altså den højeste i Europa.
 Dæmningens tykkelse ved basis er 200 meter.
 Længden på dæmningen er 695 meter.
 Den normale volumen på opdæmningen er mindre end 50 millioner m³
 Den maximale volumen på opdæmningen er 400 millioner m³.
 Toppen af dæmningen ligger 2.365 m.o.h.

Kraftværkerne 
Vandet fra dæmningen bruges via fire pumpestationer til produktion af elektricitet i de forskellige kraftstationer, hvortil det bringes ved hjælp af 100 km rørtunneler.

 Fionnay – 290 MW, 12 turbiner, faldhøjde 874 m
 Chandoline – 150 MW, 10 turbiner, faldhøjde 1.748 m
 Nendaz – 390 MW, 12 turbiner, faldhøjde 1.008 m
 Bieudron – 1.269 MW, 3 turbiner, faldhøjde 1.883 m

Turisme 
Dæmningen blev bygget fra 1953 til 1961. Der er adgang for publikum til toppen af den høje dæmning via svævebanen Dixence-Lac-des-Dix, som er en gondolbane.

Rundt om søen findes en velbesøgt natursti.

Links 
 Hjemmeside om dæmningen
 Dæmningen omtalt på MySwitzerland.com

Valais
Bygninger, konstruktioner og anlæg i Schweiz
Dæmninger
Stensigmose

Stensigmose, ligger sydøst for Broager ud til Vemmingbund og Sønderborg Bugt på Broager Land i Sønderjylland. Området er en del af Gendarmstien.

Under Kampene ved Dybbøl, blev der herfra beskudt mod de preussiske tropper i 1864. I 1992 åbnede Historiecenter Dybbøl Banke som museum for både disse kampe og 2. Slesvigske Krig i det hele taget.

Man har desuden tidligere gravet ler fra istiden i klinten 
Stensigmose Klint, og der blev ofte fundet fossiler. Da leret havde høj kvalitet, opstod der mange teglværker i området. Cathrinesminde Teglværk, er nu oprettet som museum for denne industri.

Lokaliteter i Sønderborg Kommune
Scottish Cup 1884-85

Scottish Football Association Challenge Cup 1884–85 var den 12. udgave af Scottish Football Association Challenge Cup, nutildags bedre kendt som Scottish Cup. De første kampe blev spillet den 13. september 1884, og turneringen blev afsluttet den 28. februar 1885, hvor Renton FC vandt finalenomkampen over Vale of Leven FC med 3-1, efter at den egentlige finale en uge tidligere var endt 0-0. Sejren var Renton FC's første i turneringens historie.

Resultater

Renton FC's vej til sejren

Første runde 

Central FC, Dean Park FC, Heart of Midlothian FC og Maybole FC var oversiddere i første runde og gik derfor videre til anden runde uden kamp.

Anden runde 

Cartvale FC, Hamilton Academical FC, Morton FC, Partick FC, St Bernard's FC og Vale of Nith FC var oversiddere i anden runde og gik derfor videre til tredje runde uden kamp.

Tredje runde 

Annbank FC var oversidder i tredje runde og gik derfor videre til fjerde runde uden kamp.

Fjerde runde

Ottendedelsfinaler 

Battlefield FC, Rangers FC, Renton FC, Thornliebank FC og Vale of Leven FC var oversiddere i ottendedelsfinalerne og gik derfor videre til kvartfinalerne uden kamp.

Kvartfinaler

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1884-85 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1884–85 
 Scottish FA – Scottish Cup Final Archive – 1884/85 (1. kamp) 
 Scottish FA – Scottish Cup Final Archive – 1884/85 (2. kamp)

Noter 

Sæsoner i Scottish Cup
Fodbold i 1884
Fodbold i 1885
Renton Football Club

Renton Football Club var en skotsk fodboldklub i landsbyen Renton i West Dumbartonshire. Det var en fremtrædende klub i begyndelsen af skotsk fodbolds historie sammen med naboklubben og lokalrivalerne Vale of Leven FC. Renton FC vandt Scottish Cup to gange – 1885 og 1888 – og nåede finalen yderligere tre gange. Klubben vandt endvidere Dumbartonshire Cup fire gange og Glasgow Merchant's Charity Cup fire gange.

Fodboldklubber i Skotland
Etableret i 1872
Ophørt i 1922
Assens Skibsværft A/S

Assens Skibsværft A/S er et dansk skibsværft. Værftet, som blev etableret i ca. 1850, er beliggende i Assens.

Indtil 1914 var størrelsen på de skibe, der blev søsat i Assens, 3-mastede skonnerter. Derefter var det mindre skibe, bl.a. kuttere og specialfartøjer.

I dag bygger og servicer værftet mange forskelige skibs størrelser og typer.

Historie 
 1847 – Assens havn blev rekonstrueret, og skibsbygning begynder.
 1850 – Assens Skibsværft A/S etableres.
 1851 – Den sydlige del af havnen blev uddybet til 10 fod – og der blev fastlagt et område til skibskonstruktion.
 1865 – En bedding bliver bygget. Før blev skibene halet på land på den gammeldags måde, når de skulle repareres.
 1880-1890 – 15 nye skibe forlader værftet.
 1890-1900 – 19 nye skibe forlader værftet.
 1914 – værftet går fra at bygge 3-mastede skonnerter til mindre skibe, bl.a. kuttere og specialfartøjer.
 2011 – Dok-faciliteter udvidet.

Erfaring

Nybygninger 
 Færger
 Specialfartøjer
 Superyachts
 Trawler

Reparationer, Service og inspektion 
Værftet håndterer løbende reparationer så vel som ombygninger, for alle typer fartøjer.
De håndterer også selv alle former for service og inspektion, på de fartøjer, som har forladt værftet gennem årene.

Ombygning og konvertering 
Værftet kan håndtere alle former for ombygning eller konvertering af fartøjer i alt fra is-klasse fiskefartøjer, til de nyeste marinefartøjer.

Produktionskapacitet

Flydedok 
Værftet har to flydedokke.

Dok 2
 Løftekapacitet: 1,200 tons
 Dimensioner: 80 meter lang, 14 meter bred og 6,5 meter dyb.
 Denne dok kan overdækkes fuldstændigt.
 Det er i perioder muligt at opvarme dokken til specialopgaver.

Dok 3
 Løftekapacitet: 2,100 tons
 Dimensioner: 100 meter lang, 18,5 meter bred og 6,5 meter dyb.

Værftets faciliteter 
 1 stk. 18 tons kran med 75 m udlæg.
 1 stk. 20 tons mobilkran.
 1 stk. 30 tons mobilkran.
 4 stk. mobilkraner op til 18 tons.
 3 stk. trucks.
 2 stk. lastvogne.
 BobCats / sweepers.
 Fortøjningsbåde og flydeplatforme.

Liste over nybygninger 1973-2020 
En liste over nybygninger, som også viser hvilke konstruktioner, som værftet kan håndtere.

Kilder og eksterne henvisninger 
 Assens Skibsværfts hjemmeside

Note 

Skibsværfter i Danmark
Skibsværft A/S
Danske virksomheder etableret i 1850
Natura 2000-område nr. 19 Lundby Hede, Oudrup Østerhede og Vindblæs Hede

Natura 2000-område nr. 19 Lundby Hede, Oudrup Østerhede og Vindblæs Hede, også kaldt De Himmerlandske Heder, er fire større heder, Oudrup Østerhede, Vindblæs -, Lundby- og Ajstrup Hede, der alle er dannet som indlandsklitter på aflejringer af morænesand. Hederne er den sidste rest af en stor hede, som indtil slutningen af 1800-tallet dækkede en stor del af egnen mellem Løgstør, Nibe, Farsø og Aars. Naturplanområdet har et areal på 937 hektar, og er udpeget som EU-habitatområde. 857 ha af arealet er omfattet af naturbeskyttelseslovens § 3. Det meste af naturplanområdet er en del af en stor naturfredning på 1.300 hektar . Mellem Oudrup Østerhede og Lundby Hede løber Bruså, der er et tilløb til Dybvad Å; Øst for Ajstrup Hede løber Vidkær Å; Syd for Oudrup Østerhede ligger Rønhøj Plantage. Området har høj prioritet som levested for bilag II-arten Hedepletvinge, og er én af de sidste to kendte bestande syd for 
Limfjorden.

Natura 2000-planen er vedtaget i 2011, hvorefter kommunalbestyrelserne og Naturstyrelsen skal udarbejde bindende handleplaner, som skal sikre gennemførelsen af planen. Planen videreføres og videreudvikles i anden planperiode fra 2016-21.

Natura 2000-planen er koordineret med vandplanen 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området
 Naturplanen
 Naturplanen 2016-2021
 Basisanalyse 2016-2021
 Basisanalysen

Natura 2000-planer
Lokaliteter i Aalborg Kommune
Lokaliteter i Vesthimmerlands Kommune
EU-habitatområder i Danmark
GroenLinks

GroenLinks er et politisk hollandsk parti, der arbejder med et socialistisk, grønt og feministisk udgangspunkt. Partiet blev dannet den 1. marts 1989 af partierne Politieke Partij Radikalen, Pacifistisch Socialistische Partij, Communistische Partij van Nederland og Evangelische Volkspartij.

Valgresultater 
Ved parlamentsvalget i Holland i 2010 fik partiet tilslutning af 628.096 vælgere og blev derved det sjettestørste parti i landet med 10 folkevalgte repræsentanter i Tweede Kamer, det hollandske underhus. Ved parlamentsvalget i Holland i 2012 fik partiet tilslutning af 219.896 vælgere og blev derved det ottendestørste parti i landet med 4 folkevalgte repræsentanter i Tweede Kamer.

I Eerste Kamer, overhuset, har partiet fire medlemmer.

Ved Europa-Parlamentsvalget i 2014 fik partiet to pladser i Europa-parlamentet. Her er partiet medlem af gruppen De Grønne / Den Europæiske Fri Alliance. Partiets EU-delegationsleder er Bas Eickhout.

Eksterne henvisninger 

 Officiel hjemmeside

Politiske partier i Nederlandene
Etableret i 1989
Bjerreds Saltsjöbad

Bjerreds Saltsjöbad eller Bjärreds Saltsjöbad er en badeanstalt i Øresund ud for Bjärred i Skåne i Sverige.

Der har været badehus i Bjärred siden midten af det 19. århundrede, og da jernbanen fra Lund til Bjärred indviedes i begyndelsen af det 20. århundrede forvandledes Bjärred til et populært badested. Der kunne være op til 5.000 besøgende i weekenden, da Bjärred på det tidspunkt udover badeanstalten også havde hotel og restaurant. Jerbanelinjen nedlagdes efter kun ti år, og 2. verdenskrig samt tidens tand gjorde sit til, at den tidligere glans forsvandt over stedet. Det gamle badehus forsvandt under en brand i 1950.

I dag er Bjerreds Saltsjöbad genopbygget takket være bjärredboen Gottfried Grunewald, og ligger for enden af den 574 meter lange badebro ude i Øresund.

Kildehenvisninger

Eksterne henvisninger 
 Officiel hjemmeside 

Bygninger, konstruktioner og anlæg i Sverige
Skåne
Niels Eilschou Holm

Niels Eilschou Holm (født 28. juli 1937 i Asminderød, død 1. april 2016) var en dansk jurist, kammerherre og tidligere Folketingets Ombudsmand samt kabinetssekretær og ordenssekretær for dronning Margrethe 2.

Eilschou Holm var ene søn af Aase (født Bützow-Rohde) og cand.theol. Johannes Eilschou Holm, sognepræst i Solbjerg på Frederiksberg og provst over Frederiksberg Provsti. Han tog sin studentereksamen ved Metropolitanskolen 1955, blev cand.jur. 1960 og dr.jur. 1968. Han modtog et stipendium fra The American Council of Learned Societies 1963 og var Visiting Scholar ved Harvard Law School i USA 1963-65 og på kortere studieophold i Østrig, England og Italien 1962, 1966 og 1967.

Han var afdelingschef i Justitsministeriet og valgtes i 1981 til embedet som Folketingets Ombudsmand, hvilket han var frem til 1986. I 1987 håndplukkedes Eilschou Holm til stillingen som kabinetssekretær og ordenssekretær for dronningen, en stilling han havde frem til sin pensionering i 2007.

Eilschou Holm var formand for Ebbe Muncks Mindefond og formand for bestyrelsen i Fondet for Dansk-Svensk Samarbejde. Han var formand for Det Kgl. Vajsenhus' bestyrelse fra marts 1994 til den 13. januar 2011.

Dekorationer 
 Storkors med bryststjerne i diamanter af Dannebrogordenen (2007)
 Erindringsmedaillen i anledning af Hendes Majestæt Dronningens 40 års regeringsjubilæum
 Erindringsmedaillen i anledning af Hendes Majestæt Dronning Margrethe II's 25 års regeringsjubilæum
 Erindringsmedaillen i anledning af Hendes Majestæt Dronning Margrethes og Hans Kongelige Højhed Prins Henriks sølvbryllup den 10.6.1992
 Adolph af Nassaus civile og militære Fortjenstorden
 Trestjerneordenen
 Den Hellige Skats Orden (Zui ho sho)
 Den islandske Falkeorden
 Forbundsrepublikken Tysklands Fortjenstorden
 Fortjenstordenen (Italien)
 Den Hvide Roses Orden
 Infante Don Henriqués Orden
 Jyotirmaya Suvikhyat Treshakti Patta Orden
 Kgl. Norske Fortjenstorden
 Kroneordenen
 Nordstjerneordenen
 Sankt Olavs Orden
 Stara Planina Orden
 Storfyrst Gediminas' Orden
 Uafhængighedsordenen

Kildehenvisninger

Eksterne henvisninger 
 
 Profil hos borger.dk

Storofficerer af Trestjerneordenen
Personer i Kraks Blå Bog (afdøde)
Storkors af Dannebrog med bryststjerne i diamanter
Ordenssekretærer fra Danmark
Folketingets Ombudsmænd
Kammerherrer fra Danmark
Jurister fra Danmark
Danskere i 1900-tallet
Danskere i 2000-tallet
Kabinetssekretærer fra Danmark
Fjernstyringsprogram

Et fjernstyringsprogram er program, der fjernstyrer en anden computer end den programmet styres fra.

Der findes mange fjernstyrings programmer, de kan være installeret fra start af, eller man kan installere det selv, både så man kan se at ens computer bliver fjernstyret, men der findes også nogle der ikke giver sig til kende, så det er meget svært at se om man har sådan et installeret.

Der findes bl.a.: 
 Microsoft´s Fjernskrivebord/Remote Desktop Protocol
Back Orifice
 VNC
 TeamViewer

Software
Struves meridianbue

Struves meridianbue er en triangelkæde, der strækker sig fra Hammerfest i Norge i nord til Ukraines kyst ved Sortehavet i syd, gennem ti lande og med en længde på godt 2.820 km. Kæden oprettedes og blev anvendt af den danskfødte russiske astronom Friedrich Georg Wilhelm von Struve mellem 1816 og 1855 i hans projekt til at opmåle jordklodens runding for at fastslå jordklodens præcise form og størrelse. 

Da den opførtes, gennemkrydsede kæden kun tre lande: Norge, Sverige og Det Russiske Kejserrige. Den bestod af 258 triangler og 265 målepunkter. Kædens første punkt ligger i Tartu observatorium i Estland, hvor Struve gennemførte store dele af sin forskning. I 2005 opførtes kæden i UNESCOs Verdensarvsliste. Verdensarven består af 34 af de 265 oprindelige målepunkter i kæden, som er markerede med borehul, varder, mindeplaketter, jernkors eller obelisker.

Målepunkter, som indgår i Struves meridianbue

Norge 

Meridianstøtten på Fuglenæs i Hammerfest ()
Fjeldtoppen Lille-Raipas (Unna Ráipásaš) i Alta ()
Fjeldtoppen Luvddiidcohkka (Lodiken) i Kautokeino ()
Fjeldtoppen Bealjášvárri i Kautokeino ()

Sverige 

Pajtas-vaara (Tynnyrilaki) i Kiruna ()
Kerrojupukka (Jupukka) i Pajala ()
Pullinki (Pullinki) i Övertorneå ()
Perra-vaara (Perävaara) i Haparanda ()

Finland 

Stuor-Oivi (Sm: Stuorrahanoaivi) i Enontekis ()
Avasaksa (Sm: Aavasaksa) i Övertorneå ()
Nedertorneå kyrka (Fi: Alatornion kirkko) i Torneå ()
Puolalakka (Fi: Oravivuori) i Korpilahti ()
Porlom II (Fi: Tornikallio) i Lappträsk ()
Svartvira (Fi: Mustaviiri) i Pyttis ()

Rusland 

Mäkipällys (Мякипяллюс) på øen Hogland i Finske bugt i Kingisepp rajon i Leningrad oblast ()
Hogland, Z (Точка Z, Totjka Z) på øen Hogland i Finske bugt i Kingisepp rajon i Leningrad oblast ()

Estland 

Woibifer (Võivere) i Väike-Maarja kommune ()
Katko (Simuna) i Väike-Maarja kommune ()
Dorpat (Tartu observatorium) i Tartu ()

Letland 

Sestu-Kalns (Ziestu) i Sausnēja ()
Jacobstadt (Jekabpils) i Jēkabpils ()

Litauen 

Karischki (Gireišiai) i Panėmunelis, Rokiškis distriktskommune ()
Meschkanzi (Meškonys) i Nemenčinė, Vilnius distriktskommune ()
Beresnäki (Paliepiukai) i Nemėžis, Vilnius distriktskommune ()

Hviderusland 

Tsjupisjki (Цюпішкі) i Asjmjanski rajon ()
Dzerhili (Дзергiлі) i Zelva rajon ()
Asaunitsa (Асаyніца) i Ivanovo rajon ()
Tjekutsk (Чэкуцк) i Ivanovo rajon ()
Ljaskavitjy (Ляскавічы) i Ivanovo rajon ()

Moldavien 

Rudy (Rudi) i Rudi ()

Ukraine 

Krupa (Крупа) nær Lutsk i Volyn oblast ()
Katerinivka (Катеринівка) nær Krasiliv i Khmelnytskyj oblast ()
Felsjtin (Фельштин) nær Hvardijske i Khmelnytskyj oblast ()
Baranivka (Баранівка) i Baranivka i Khmelnytskyj oblast ()
Staronekrasivka (Старонекрасівка) nær Izmail i Odessa oblast ()

Noter

Eksterne henvisninger 

 Struves Meridianbue. I Store norske leksikon. Hentet 11. september 2018 
 UNESCO World Heritage Centre – Struve Geodetic Arc 

 
Geodæsi